PRIENŲ R. PAKUONIO PAGRINDINĖS MOKYKLOS

2023 METŲ VEIKLOS ATASKAITA

VADOVO PRANEŠIMAS

Mokyklos bendruomenė 2022–2023 m. m. dirbo vieningai, sutelktai vadovaudamasi mokyklos Strateginiu planu, (toliau – SP), kuris buvo parengtas 2022–2024 metams. SP parengtas remiantis viešumo, partnerystės bei bendradarbiavimo principais. Mokyklos veikla buvo grindžiama visų bendruomenės narių bendradarbiavimu, pagarba ir atsakomybės pasidalijimu įgyvendinant individualius ir bendrus tikslus.

Mokyklos kontekstas. Mokykloje vykdomos šios ugdymo programos: ikimokyklinio, priešmokyklinio, pradinio, pagrindinio, pradinio ugdymo individualizuota, pagrindinio ugdymo individualizuota. Ikimokyklinis ir priešmokyklinis ugdymas vykdomas ikimokyklinio ugdymo skyriuje. Mokyklos nuostatuose įteisintas nuotolinis (mišrus, hibridinis) mokymas. Mokykloje ugdomi ukrainiečių vaikai.

Mokiniai. Mokinių skaičius 2023-09-01 d. sumažėjo lyginant su 2022-09-01 d. 12 mokinių sumažėjo pradinėse klasėse. Apibendrinus mokinių skaičiaus kaitą per 2022–2023 m. m. iš mokyklos išvyko 12 mokinių, o į mokyklą atvyko taip pat 12 mokinių. 2023 m. rugsėjo-gruodžio mėn. išvyko 6 mokiniai, atvyko 5 mokiniai. Išvykimo priežastys įvairios: tėvų keičiama gyvenamoji vieta, perėjus mokytis į miesto mokyklą patogiau lankyti muzikos, sporto neformaliojo švietimo įstaigas, vyko mokinių kaita Jiezno paramos šeimai bendruomeniniuose namuose.

Duomenys pateikiami 2023 m. rugsėjo 1 d. Mokinių skaičiaus kaita pateikiama 1 lentelėje:

Mokslo metai	Ikimokyklinio ugdymo grupė	Jungtinė priešmokyklinio ugdymo grupė	Pradinės klasės	5 – 10 kl.	Iš viso
2021–2022 m. m.	8	17	33	39	97
2022–2023 m. m.	11	17	40	40*	108
2023–2024 m. m.	11	17	28	41	97

* 2022–2023 m. m. mokykloje mokėsi 5–9 klasės.

Šiek tiek sumažėjo mokinių, gaunančių nemokamą maitinimą, o padidėjo mokinių, turinčių specialiųjų ugdymosi poreikių, iš jų turinčių vidutinių ir didelių specialiųjų poreikių. Jiems reikėjo skirti mokytojo padėjėjus. Skaičiaus kaita pateikta 2 lentelėje:

Mokslo metai	Mokinių, gaunančių nemokamą maitinimą, skaičius	Mokinių, turinčių specialiųjų ugdymosi poreikių, skaičius
2021–2022 m. m.	37	10
2022–2023 m. m.	39	8
2023–2024 m. m.	36	11

Darbuotojai. 2023 m. pabaigoje mokykloje dirbo 37 darbuotojai: pedagoginio personalo – 24, pagalbinio personalo – 11. Prienų rajono savivaldybės tarybos sprendimu patvirtinta 33,41 pareigybių. Iš jų pagal 2023 m. rugsėjo 1 d. klasės krepšelio apskaičiavimo metodiką, mokyklai skirta 11,1 mokytojų etatų ir aštuntos klasės finansavimui iš savivaldybės biudžeto lėšų skirta 1,25 mokytojų etato. Kitų etatų – 21,06.

Mokykloje yra visi reikalingi švietimo pagalbos mokiniui specialistai, tačiau jie dirbo nepilnu krūviu: psichologas – 0,25 etato, specialioji pedagogė 0,15 etato, logopedė – 0,25 etato, mokytojo padėjėjai – 1,32 etato, bibliotekininkė – 0,25 etato. Socialinė pedagogė dirbo visu etatu, tačiau nuo gruodžio mėn. sumažinta puse etato. Direktoriaus pavaduotoja ugdymui dirbo 0,5 etato.

STRATEGINIŲ VEIKLOS TIKSLŲ ĮGYVENDINIMAS

2022–2024 m. mokyklos veiklos strateginiai tikslai: 1. Tobulinti ugdomosios veiklos kokybę, kuriant paveikią pagalbos mokiniui sistemą ir siekiant mokinių asmeninės pažangos. 2. Plėtoti tvarios pasidalytosios lyderystės kultūrą, orientuotą į bendruomenės susitarimų priėmimą ir jų laikymąsi. 3. Kurti saugią, sveiką, modernią, skatinančią ugdytis aplinką.

Mokyklos bendruomenės narių veikla 2022–2023 m. m. buvo orientuota į mokyklos SP prioritetus, strateginių tikslų siekimą ir uždavinių įgyvendinimą. SP numatytus ir metiniame veiklos plane, Ugdymo plane, metodinių grupių, tarybų, komisijų sukonkretintus mokyklos tikslus ir uždavinius, mokyklos bendruomenė vykdė kryptingai ir planingai veikiant kartu, plėtojant tvariosios lyderystės principus: orientaciją į pokytį, moralines vertybes, lyderystės plėtrą.

Mokykloje kryptingai plėtojama duomenų analize ir įsivertinimu grįsta švietimo kokybės kultūra. Rengiant mokyklos Strateginį planą, Veiklos planą buvo remiamasi mokyklos veiklos kokybės įsivertinimo duomenimis, ugdymo(si) rezultatais, bendradarbiavimu ir susitarimais. Kryptingai ir tvariai buvo siekiama nuolatinės pažangos įvairiose mokyklos veiklos srityse: ugdymo(si) proceso, mokymosi rezultatų, asmeninės mokinio pažangos, švietimo pagalbos teikimo mokiniams, komandinio darbo, lyderystės plėtojimo.

Visų mokykloje rengiamų planų įgyvendinimo sėkmingumas, remiantis duomenimis, analizuojamas ir vertinamas mokslo metų pabaigoje Mokytojų tarybos posėdžiuose.

2022–2023 m. m. kilo daug iššūkių, tačiau mokslo metų pabaigoje, įsivertinus uždavinių įgyvendinimo veiklas, nustatyta, kad plėtojant pasidalytosios lyderystės kultūrą, sėkmingai įvykdytos numatytų uždavinių priemonės ir veiklos (82–90 proc.).

2022–2023 m. m. mokyklos veiklos tikslui „Tobulinti ugdomosios veiklos kokybę, kuriant paveikią pagalbos mokiniui sistemą ir siekiant mokinių asmeninės pažangos“ pasiekti buvo išsikelti uždaviniai: 1. Gerinti ugdymo proceso kokybę, teikiant pagalbą, stiprinančią mokymosi savivaldumą siekiant asmeninės pažangos; 2. Užtikrinti saugias, sveikatai palankias ugdymosi sąlygas dalyvaujant projektinėse veiklose, LIONS QUEST programose; 3. Plėtoti veiklas, stiprinančias aktyvią, bendradarbiaujančią bendruomenę.

Mokslo metų eigoje buvo skirta daug dėmesio ugdomosios veiklos tobulinimui, tobulinant pagalbos mokiniui sistemą ir skatinant mokymosi savivaldumą siekiant mokinių asmeninės pažangos.

Siekiant pirmojo uždavinio „Gerinti ugdymo proceso kokybę, teikiant pagalbą, stiprinančią mokymosi savivaldumą siekiant asmeninės pažangos“ sėkmingai vykdytos suplanuotos priemonės ir veiklos. Mokytojų tarybos posėdžiuose buvo aptartos veiklos ir jų veiksmingumas: Ugdymo plano ir metinio veiklos plano rengimas ir įgyvendinimo kokybė, pamokos ir neformaliojo švietimo organizavimo kokybė, savarankiško mokymosi dienų, komandinio pagalbos mokiniui teikimo veiksmingumas, mokyklos veiklos kokybės, skirtos mokinių pasiekimams ir pažangai gerinti, įsivertinimo procesai bei rezultatai. Aptarti mokinių trimestrų ir metiniai įvertinimai ir pažangos rezultatai, numatyta tobulintini ugdymo(si) aspektai, parenkant motyvuojančias, stiprinančias mokymosi savivaldumą ir asmeninę pažangą skatinančias priemones. Svarstyti mokinių asmeninės pažangos stebėjimo pamokose būdai, grįžtamasis ryšys, formuojamojo vertinimo svarba.

Švietimo pagalba, mokinių turinčių specialiųjų ugdymosi poreikių (SUP) pažanga buvo aptariami ir Vaiko gerovės komisijoje (toliau – VGK). Metodinės tarybos ir metodinių grupių veikla taip pat orientuota į pamokos kokybės gerinimą, mokinių motyvacijos, savivaldumo ugdymo gerąsias patirtis, asmeninės pažangos stebėjimą ir skatinimą.

Mokykloje buvo intensyviai rengiamasi darbui pagal atnaujintas Bendrojo ugdymo programas 1, 3, 5, 7, 9 klasėse. Nuo 2023 m. rugsėjo 1 d. šiose klasėse ugdymas organizuojamas pagal atnaujintą ugdymo turinį.

Mokykloje kryptingai buvo skatinama lyderystė mokymuisi. Mokytojai mokėsi drauge ir vieni iš kitų dalydamiesi patirtimi, stebėdami kolegų pamokas.

Mokyklos bendruomenė ruošėsi įtraukiojo ugdymo įgyvendinimui, nors, reikia pažymėti, kad ir dabar paveikiai ugdome didelių ir vidutinių ugdymosi poreikių turinčius mokinius, teikiame jiems švietimo pagalbos mokiniui specialistų, mokytojo padėjėjų pagalbą.

Turto ir lėšų administravimas, papildomų finansinių išteklių pritraukimas. Biudžeto lėšos mokykloje tvarkomos pagal valstybės ir savivaldybės numatytą biudžeto lėšų panaudojimo tvarką. Mokykloje veikia vidaus kontrolės sistema. Atsižvelgiant į mokyklos bendruomenės pasiūlymus, numatyti biudžeto ir ne biudžeto lėšų panaudojimo poreikiai ir prioritetai.

Mokyklai skirti biudžeto asignavimai naudoti racionaliai ir taupiai. Iš sutaupytų asignavimų įvairiuose straipsniuose padengtas kreditorinis įsiskolinimas. Svarstyta, kaip ekonomiškiau naudoti išteklius, t. y. sumažinti elektros, šilumos ir vandens vartojimo išlaidas.

2023 metams gauta 734 900 eurų biudžeto asignavimų. Surinkta spec. lėšų 9 540 eurų. Materialiniai mokyklos ištekliai panaudoti susidėliojant prioritetus pagal svarbumą, poreikius, atsižvelgiant į bendruomenės nuomonę, pasiūlymus.

Kuriant jaukesnę aplinką, planingai dažytos, remontuotos, atnaujintos įvairios mokyklos erdvės, kabinetai, koridoriai. Prakiurus stogui, atnaujinta dalies mokyklos stogo danga. Siekiant užtikrinti mokyklos saugumą, lauke pakeistos 2 stebėjimo kameros.

Gerinant ugdomąją aplinką, panaudojus savivaldybės ir mokymo lėšas, nupirkti 2 spausdintuvai, 5 spintos kabinetams, 4 rašomi stalai mokomiesiems kabinetams, 6 dideli ir 6 maži sėdmaišiai, 12 pufų mokinių poilsio erdvėms, vadovėlių ir įvairių priemonių ugdymo proceso organizavimui. Nacionalinei švietimo agentūrai skyrus 2498 eurus, įsigyta vadovėlių pagal atnaujintas Bendrąsias programas.

Finansiniai ištekliai skirstyti skaidriai, lanksčiai. Paveikiai telkti mokyklos bendruomenės nariai, ieškota rėmėjų, rengti projektai, stengtasi pritraukti 1,2 proc. GPM. Paramos gauta 399 eurai. Iš keleto fondų gauta kalėdinių dovanėlių vaikams, kurių vertė apie 900 eurų, gauta paramos daiktais (už 880 eurų). Yra rėmėjų, kurie padeda mokyklai atliekant įvairius darbus.

Gautas finansavimas vaikų vasaros poilsio stovyklos tęstiniam projektui „Vaikystės spalvos“ (1000 eurų).

Sėkmingai užbaigtas tarptautinis „Erasmus+“ KA2 projektas „Iš emigracijos grįžusių vaikų įsitraukimas į veiklas“ (17 859 eurai). 2023 m. gegužės mėn. mokyklos 6 mokiniai ir dvi mokytojos buvo mobilume Turkijoje, o kovo mėn. mokyklų atstovai iš Rumunijos, Turkijos, Čekijos, Estijos, Ispanijos buvo atvykę į mūsų mokyklą. Projektas buvo vykdomas 2020 m. rugsėjo 1 d.–2023 m. rugpjūčio 31 d., į kurio veiklas aktyviai įsitraukė ikimokyklinio, priešmokyklinio ugdymo grupės ugdytiniai ir 1–10 kl. mokiniai. Vykdant tarptautinius projektus, mokiniai ugdėsi visas bendrąsias kompetencijas. Pradinių klasių mokytojos turėjo galimybę aplankyti ir įgyti naujų darbo patirčių užsienio mokyklose. Įgytos patirtys, žinios pritaikytos praktiniame darbe, veiklose.

Projektinė veikla 2022–2023 m. m. buvo ypač aktyvi. Su Švietimo ir sporto skyriaus organizuotu tarptautiniu „Erasmus+“ KA1 projektu mobilumuose dalyvavo 5, dar du mokytojai dalyvavo su kita mokykla. Iš viso 12 mokytojų dalyvavo tarptautiniuose projektuose. Mobilumams gauta 13 493 eurai.

Parengus kaitos projektus iš tarptautinių projektų patirčių, daug šiuolaikiškų mokymo(si) metodų, būdų, mokymo strategijų, tenkinančių visų mokinių įvairius poreikius, STEAM naujų mokymo ir mokymosi būdų bus pritaikoma mokykloje, o tai įtakos ugdymo organizavimo kokybę, pagalbos mokiniams teikimą, mokinių pasiekimus, pažangą, emocinę mokinių sveikatą.

Mokymo(si) kokybė. Apibendrinus gautus rezultatus ir duomenis, galima teigti, kad mokymo(si) kokybė gera. Palyginus paskutinių trejų mokslo metų metinius 5–10 klasių mokinių mokymosi rezultatus nustatyta, kad metinis pažangumas išliko stabilus (100 proc.), t. y. visi 5–9 klasių mokiniai mokslo metus baigė teigiamais pažymiais.

Mokinių mokymosi rezultatai – geri. Metiniai mokinių mokymosi pasiekimai 2022–2023 mokslo metais pagal koncentrus pateikti 3 lentelėje.

Koncentras	Pasiekimų lygiai
Aukštesnysis (tik 9–10)	Pagrindinis (tik 6–10)	Patenkinamas (tik 4–10)
1–4 klasė	8 (21,6 proc.)	21 (56,7 proc.)	8 (21,6 proc.)
5–9 klasė	2 (5,5 proc.)	18 (50 proc.)	16 (44,4 proc.)

Mokinių (5–10 kl.) mokymosi kokybė 2022–2023 m. m. padidėjo beveik dviem proc. 4 lentelėje pateikti 3 metų palyginimai:

Mokslo metai	Mokymosi kokybė (proc.)	Pokytis lyginant su prieš tai buvusiais mokslo metais
2020–2021	37,83	+ 6,43 proc.
2021–2022	30	-7,8 proc.
2022–2023	31,77	+1,77 proc.

Mokymosi pažanga. Paveikiai siekta geresnių rezultatų ir kiekvieno mokinio individualios pažangos. 2022–2023 m. m. mokinių mokymosi pažanga pagerėjo 3 proc. (61 proc.), 2021–2022 m. m. buvo 58 proc.

Pasibaigus trimestrams įvairiais lygmenimis buvo analizuojama kiekvieno mokinio pasiekimai, asmeninė pažanga, mokymosi pokyčiai. Veiklos kokybės įsivertinimo duomenimis, 100 proc. mokytojų mokslo metų eigoje su klasių vadovais aptarė mokinių pasiekimus, mokymosi, elgesio, mokyklos lankomumo problemas.

Mokykloje analizuoti apibendrinti, susumuoti atskiro ugdymo(si) laikotarpio ar ugdymo pagal tam tikrą programą rezultatai. Sistemingai (po kiekvieno trimestro) Mokytojų tarybos posėdžiuose, mokytojų pasitarimų metu, mokyklos VGK, metodinėse grupėse aptarta įvairių mokinių grupių, klasių pasiekimų dinamika, vertinta kiekvieno mokytojo darbo poveikis ir mokyklos indėlis į mokinių pažangą. Pamokos kokybė buvo aptarta individualiai su mokytojais po stebėtos pamokos ir metodinėse grupėse. Išskirtinai buvo stebėtos, apibendrintos ir aptartos gamtos mokslų pamokos visose klasėse.

Mokykloje aptartos sėkmingos mokytojų patirtys, padariusios didžiausią poveikį mokinių pažangai.

Sudarytas ir vykdytas priemonių planas, mokymosi rezultatams ir mokinių asmeninei pažangai gerinti. Aptartas grįžtamasis ryšys, formuojamojo vertinimo svarba. Koreguotas „Mokinių pasiekimų ir pažangos vertinimo“ aprašas.

Labai geri buvo 4 klasės Nacionalinio mokinių pasiekimų patikrinimo (toliau – NMPP) rezultatai. Pasiekimai geresni už savivaldybės ir Lietuvos vidurkį. Pagal skaitymo rezultatus buvome trečioje vietoje rajone, pagal matematikos – pirmi.

2022–2023 m. m. 4 kl. NMPP rezultatų suvestinė pateikta 5 lentelėje

Dalykas	Taškų procentais vidurkis	Skirtumas nuo šalies vidurkio	Skirtumas nuo savivaldybės vidurkio
Skaitymas	63	0,7 ↑	1,9 ↑
Matematika	75	13,1 ↑	17,1 ↑

↓ - mokyklos vidurkis yra mažesnis už šalis/savivaldybės vidurkį

↑ - mokyklos vidurkis yra didesnis už šalis/savivaldybės vidurkį

8 kl. mokinių NMPP rezultatai prastesni.

Dešimtos klasės mokykloje nebuvo, todėl pagrindinio ugdymo pasiekimų patikrinimas (PUPP) nevykdytas.

Mokykloje surinkti duomenys, mokinių pasiekimų analizė, leido daryti išvadą, kad 2023–2024 m. m. reikia gerinti matematinį raštingumą, kryptingai stiprinti mokinių skaitymo gebėjimus, teikti paveikesnę pagalbą mokantis. Toliau ugdyti mokinį, kaip aktyvų pamokos dalyvį, suvokiantį ir gebantį įsivertinti bei planuoti savo mokymosi pažangą. Stiprinant mokinių mokymosi motyvaciją ir mokytojo – mokinio dialogą, savivaldumą mokantis, toliau gerinti ugdymo(si) kokybę. Pamokas organizuoti taip, kad vyrautų mokymosi paradigma.

Daug dėmesio buvo skiriama mokymosi savivaldumui – atsakomybės už mokymąsi ir išmokimą ugdymui. Veiklos kokybės įsivertinimo duomenimis dauguma mokinių žino mokymosi poreikius, prašo pagalbos, sprendžia mokymosi problemas, įsivertina, valdo savo mokymąsi, tačiau dalies mokinių šie gebėjimai dar patenkinami ir reikia juos ugdyti.

Paveikiai buvo organizuojamas mokymasis be sienų. Skatinant mokymosi motyvaciją, savivaldumą mokantis buvo vedamos netradicinės pamokos ir veiklos įvairiose erdvėse – mokyklos muziejuje, bibliotekoje, lauko klasėje, Pakuonio miestelyje, parduotuvėse, laboratorijose, organizuotos STEAM veiklos, mokomosios pažintinės išvykos, savarankiško mokymosi dienos.

Pamokų organizavimas netradicinėse aplinkose, STEAM veiklos, integruotos pamokos, kaip rodė apklausa, įtakojo mokinių motyvacijos ir savivaldumo gerėjimą. 5–9 klasėse buvo dirbama naudojantis interaktyviais vadovėliais, kitomis interaktyviomis priemonėmis. EDUKA platforma naudota pradinėse klasėse. Pamokos tapo įdomesnės, mokiniai patys galėjo aktyviau dalyvauti, pasirinkti mokymosi būdą, veiklą, patys savarankiškai dirbti. Pagerėjo mokymosi motyvacija, kūrybiškumas, atsakingumas ir saviraiška, mokinių savivaldumas.

Mokiniams teikta paveiki pagalba mokantis. Pradinių klasių mokiniams sudarytos geros sąlygos namų darbų atlikimui mokykloje konsultuojant mokytojui. Veikė pailgintos darbo dienos grupė. Ilgiau sergantiems ar dėl kitokių priežasčių negalintiems dalyvauti kontaktinėse pamokose – kiekvienoje klasėje sudarytos sąlygos dalyvauti pamokose nuotoliniu būdu. Vyko konsultacijos mokiniams.

Mokykloje buvo teikiama psichologinė, logopedinė, spec. pedagogės, soc. pedagogė pagalba, su mokiniais dirbo Prienų r. sav. visuomenės sveikatos biuro visuomenės sveikatos priežiūros specialistė, karjeros specialistės.

Mokykla, veiklos kokybės, skirtos mokinių pasiekimams ir pažangai gerinti, įsivertinimą laiko labai svarbia veiklos tobulinimo prielaida ir sąlyga. Veiklos tobulinimo sprendimai priimami vadovaujantis sutarta bendros veiklos perspektyva, atsakingo mokyklos veiklos įsivertinimo rezultatais ir bendrais susitarimais.

Siekiant giliau išanalizuoti ugdymo proceso organizavimo, teikiamos pagalbos mokiniams kokybę ugdant savivaldumo įgūdžius, siekiant asmeninės kiekvieno mokinio pažangos, buvo pasirinktas teminis mokyklos veiklos kokybės įsivertinimo būdas. Tyrimui pasirinkta: Vertinimo sritis: 1. Rezultatai; Tema: 1.2. Pasiekimai ir pažanga; Rodiklis: 1.2.2. Mokyklos pasiekimai ir pažanga. Raktinis žodis – Stebėsenos sistemingumas. Vertinimo sritis: 2. Ugdymas(is) ir mokinių patirtys; Tema: 2.2. Vadovavimas mokymuisi; Rodiklis: 2.2.2. Ugdymo(si) organizavimas. Raktinis žodis – Įvairovė; Klasės valdymas. Tema: 2.4. Vertinimas ugdant; Rodiklis: 2.4.1. Vertinimas ugdymui. Raktinis žodis – Pažangą skatinantis grįžtamasis ryšys. Vertinimo sritis: 2. Ugdymas(is) ir mokinių patirtys; Tema: 2.1. Ugdymo(si) planavimas; Rodiklis: 2.1.3. Orientavimasis į mokinių poreikius. Raktinis žodis – Pagalba mokiniui. Vertinimo sritis: 1. Rezultatai. Tema: 1.1. Asmenybės branda. Rodiklis: 1.1.1. Asmenybės tapsmas. Raktinis žodis – Savivoka, savivertė; Socialumas. Vertinimo sritis: 2. Ugdymas(is) ir mokinių patirtys; Tema: 2.3. Mokymosi patirtys; Rodiklis: 2.3.2. Ugdymas mokyklos gyvenimu. Raktinis žodis – Veiklos, įvykiai ir nuotykiai. Vertinimo sritis: 4. Lyderystė ir vadyba; Tema: 4.2. Mokymasis ir veikimas komandomis; Rodiklis: 4.2.2. Bendradarbiavimas su tėvais. Raktinis žodis – Pažinimas ir sąveika. Rodiklis: 4.2.1. Veikimas kartu. Raktinis žodis – Kolegialus mokymasis.

Atlikus mokyklos veiklos kokybės, skirtos mokinių pasiekimams gerinti įsivertinimą Google Forms platformoje ir išanalizavus anketinės mokinių, tėvų, mokytojų apklausos duomenis nustatyta, kad: rodiklio 1.2.2. Mokyklos pasiekimai ir pažanga, raktinis žodis „Stebėsenos sistemingumas“ yra įvertintas labai gerai (95,23 proc.). Rodiklio 2.2.2. Ugdymo(si) organizavimas, raktinis žodis „Įvairovė“ yra įvertintas gerai (86,33 proc.). Rodiklio 2.2.2. Ugdymo(si) organizavimas, raktinis žodis „Klasės valdymas“ yra įvertintas gerai (85,82 proc.). Rodiklio 2.4.1. Vertinimas ugdymui, raktinis žodis „Pažangą skatinantis grįžtamasis ryšys“ yra įvertintas gerai (88,05 proc.). Rodiklio 2.1.3. Orientavimasis į mokinių poreikius, raktinis žodis „Pagalba mokiniui“ yra įvertintas gerai (83,45 proc.). Rodiklio 1.1.1. Asmenybės tapsmas, raktinis žodis „Savivoka, savivertė“ yra įvertintas gerai (76,79 proc.). Rodiklio 1.1.1. Asmenybės tapsmas, raktinis žodis „Socialumas“ yra įvertintas gerai (75,99 proc.). Rodiklio 2.3.2. Ugdymas mokyklos gyvenimu, raktinis žodis „Veiklos, įvykiai, nuotykiai“ yra įvertintas gerai (81,06 proc.). Rodiklio 4.2.1. Veikimas kartu, raktinis žodis „Kolegialus mokymasis“ yra įvertintas gerai (89,38 proc.). Rodiklio 4.2.2. Bendradarbiavimas su tėvais, raktinis žodis „Pažinimas ir sąveika“ yra įvertintas gerai (77,33 proc.).

Formalųjį ugdymą papildė neformaliojo švietimo veiklos. Neformaliojo švietimo veikloms organizuoti buvo skirtos 14 valandų per savaitę visus mokslo metus, atsižvelgiant į mokinių poreikius, mokytojų kompetencijas bei mokyklos galimybes.

Konkursų, olimpiadų rezultatai – geri. 2022–2023 m. m. mokiniai dalyvavo 140 (2021–2022 m. m. buvo 56) konkursuose ir olimpiadose. (99 – pradinis ugdymas, 41 – 5–9 kl. Laimėta 18 prizinių vietų respublikiniuose ir rajoniniuose konkursuose (1–4 kl. – 6, 33 proc.; 5–9 kl. – 13, 67 proc.) , 3 prizinės vietos – respublikiniuose konkursuose.

Mokyklos veiklos kokybės įsivertinimo duomenimis, sėkmingai įvykdytos beveik visos numatytos priemonės, veiklos, užtikrinančios gerą ugdymosi(si) kokybę, lanksčiai organizuotas kokybiškas ir įtraukiantis ugdymo(si) procesas, skatinantis savivaldų mokymąsi, siekiant mokinio individualios pažangos. Gerėjo išmokimas, mokėjimas mokytis, atsakomybė už savo rezultatus, gebėjimas priimti tinkamus sprendimus.

Apibendrinus visus rezultatus, darbuotojų veiklos ataskaitas, mokyklos uždavinio „Gerinti ugdymo proceso kokybę, teikiant pagalbą, stiprinančią mokymosi savivaldumą siekiant asmeninės pažangos“ vykdymas yra įvertintas gerai (82,33 proc.).

Siekiant įgyvendinti mokyklos antrąjį uždavinį – „Užtikrinti saugias, sveikatai palankias ugdymosi sąlygas dalyvaujant projektinėse veiklose, LIONS QUEST programose“, dalyvauta prevencinėse programose, projektuose, socialinio emocinio ugdymo ,,LIONS QUEST“: ikimokykliniame, priešmokykliniame ir pradiniame ugdyme – „Laikas kartu“, 5–8 klasėse – „Paauglystės kryžkelės“, 9–10 klasėse – „Raktai į sėkmę“ programose, pagal kurias klasių teminės valandėlės buvo vedamos vieną kartą per savaitę. Šių programų tikslo – kurti ir palaikyti saugią aplinką mokykloje, sudarant palankias sąlygas mokinių asmenybės ugdymuisi, akademinių pasiekimų gerinimui, mažinant socialinę atskirtį, planingai buvo siekiama visose amžiaus grupėse. Programos veiklų vykdymo veiksmingumas aptartas du kartus per metus Mokytojų tarybos posėdžių metu.

Paveikiai buvo vykdomas prevencinis darbas bendradarbiaujant Vaiko gerovės komisijai (VGK), klasių vadovams, mokytojams, švietimo pagalbos specialistams. Vyko sistemingi pokalbiai su mokiniais. Vykdyta savalaikė intervencija klasėje ir kitose mokyklos erdvėse, internetinėje erdvėje saugumui užtikrinti.

Įsivertinimo duomenimis visi (100 proc.) mokytojai teigė, kad mokykloje aiškiai susitarta dėl paramos ar pagalbos teikimo mokiniams tvarkos. 96,5 proc. tėvų manė, kad visi mokykloje dirbantys mokytojai, pagalbos mokiniui specialistai stengėsi padėti mokiniams, atsidūrusiems sudėtingose situacijose.

Klasių valandėlių ir individualių su mokiniais pokalbių metu buvo skatinami sveikos gyvensenos įgūdžiai, etnokultūros suvokimas, atsakomybė, mokinių gebėjimas atsispirti neigiamai socialinės aplinkos įtakai. Taip pat jos buvo skirtos vertybinių nuostatų formavimui, bendrųjų, socialinių bei emocinių kompetencijų ugdymui, klasės mikroklimato gerinimui, patyčių prevencijai.

Dalyvaujant projektinėse veiklose bei prevencinėse programose, mokiniai ugdėsi socialinių bei emocinių sunkumų įveikimo gebėjimus, gerėjo bendra mokinių emocinė savijauta, saugumo jausmas. Kūrybinių idėjų plėtojimas ir pilietinių akcijų įgyvendinimas ugdė savivaldumą, pareigingumą, vienybę ir kt. Mokiniai ugdėsi gebėjimą aktyviai ir draugiškai veikti komandoje, išklausyti kitus ir įvardinti savo jausmus su tikslu būti išgirstam ir suprastam.

Buvo numatytos ir vykdomos projekto veiklos kaitos plano įgyvendinimui – „Vertybių kalendorius“. Kiekvieną mėnesį mokiniai pildė stendą savo darbais, piešiniais, mintimis tokiomis temomis, kaip „Draugystė“, „Pagarba“, „Šeima“ ir t.t. Mokiniai turėjo galimybes atskleisti savo požiūrį į vertybes, kūrybiškumą.

Vestos integruotos pamokos skatinant socialinės atsakomybės ugdymą. Mokykloje inicijuota daug įdomių veiklų, renginių, akcijų, kurių tikslas – pozityvi vaiko socializacija. Veiklos kokybės įsivertinimo duomenimis dauguma mokinių ir 94,7 proc. tėvų teigė, kad tokie užsiėmimai yra naudingi, skatina juos geriau elgtis, mokytis, sveikiau gyventi ir pan.

Mokinio sveikata daro ypatingai didelę įtaką jo mokymosi rezultatams. Užtikrinant sveikatai palankias sąlygas, buvo vykdomi trumpalaikiai sveikatingumo projektai: „Europos judumo savaitė“, „Bendrauk lengviau – judėk laisviau“, „Apibėk mokyklą“. Projektai naudingi, nes stiprino mokinių fizinę ir psichinę sveikatą (socialinė, emocinė ir sveikos gyvensenos kompetencija). Apklausos duomenimis daugiau nei pusė (53,1 proc.) mokinių rinkosi sveiką gyvenimo būdą (valgė sveiką maistą, neturėjo žalingų įpročių, dalyvavo aktyviuose užsiėmimuose).

Visuomenės sveikatos priežiūros specialistės atlikta mokinių sveikatos būklės analizė parodė, kad dalies mokinių sveikatos būklė nėra gera, pateikė rekomendacijas, ką daryti ją gerinant.

Parašyta, gautos savivaldybės lėšos ir vykdyta tęstinė vaikų socializacijos programa „Vaikystės spalvos“. Mokiniai stovykloje ugdėsi socialines emocines, kūrybiškumo kompetencijas.

Veiklos kokybės įsivertinimo duomenimis, mokykloje kuriama emociškai ir fiziškai saugi, jauki mokymosi aplinka.

Apibendrinus gautus veiklos kokybės įsivertinimo rezultatus, švietimo pagalbos mokiniui specialistų ataskaitas, mokyklos uždavinio „Dalyvaujant projektinėse veiklose, LIONS QUEST programose ugdyti socialiai atsakingą asmenybę“ vykdymas įvertintas gerai (85 proc.).

Siekiant įgyvendinti mokyklos trečiąjį uždavinį „Plėtoti veiklas, stiprinančias aktyvią, bendradarbiaujančią bendruomenę“ – daug dėmesio buvo skiriama naujų bendradarbiavimo veiklų, būdų, formų paieškai, aktyvumo ir lyderystės plėtojimui įvairiais lygmenimis. Sudarytos palankios sąlygos bendruomenės narių informavimui, asmeninio meistriškumo augimui, lyderystės gebėjimams skleistis, bendravimo ir bendradarbiavimo kultūrai puoselėti.

Kryptingai stiprinta mokytojų, švietimo pagalbos mokiniui specialistų lyderystė, bendradarbiavimo kultūra, plėtojama pasidalytoji lyderystė – dalintasi vaidmenimis ir atsakomybe.

Atliktas tyrimas, kaip mokyklos bendruomenė įsitraukė, susitelkė bendroms veikloms mokinių mokymo(si), ugdymo(si) kokybei gerinti įvairiais aspektais ir lygmenimis: klasės, metodinių grupių, administracijos. Priimti susitarimai veiklų tobulinimui.

Siekiant, kad būtų plėtojama tvari pasidalytoji lyderystė, darbuotojai turi turėti pakankamai žinių ir kompetencijų, todėl sudarytos palankios sąlygos mokytojų kompetencijoms ir meistriškumui augti.

Kryptingai palaikytas ir skatintas darbuotojų profesinis įsivertinimas, refleksija ir tobulėjimas. Darbuotojai tobulino kvalifikaciją mokantis kartu mokykloje ir atskirai dalyko srities mokymuose, pasitarimuose, konferencijose, metodinėse dienose ir kt.. Mokytojams organizuotos trys kvalifikacijos tobulinimo išvykos. Išvažiuojamuose mokytojų tarybos posėdžiuose bei mokytojų kvalifikacinėse išvykose dalyvavo beveik visi (93,3 proc.) mokytojai.

Skatintas mokytojų aktyvumas, įsitraukimas į įvairias veiklas. Tirtas pedagoginių darbuotojų dalyvavimas darbo grupėse. Dokumentuose fiksuota, kad dalyvavo darbo grupėse 92 proc. mokytojų ir švietimo pagalbos specialistų, o įsitraukė į įvairias veiklas 96 proc. darbuotojų.

Paveikus bendradarbiavimas vyko ir organizuojant ugdomąją bei metodinę veiklą. Buvo vedamos atviros pamokos „Kolega – kolegai“, pravesta 30 (praeitais m. m. – 21) pamokų. Mokslo metų eigoje vyko 63 (pernai – 33) integruotos pamokos, atviros 35 (praeitais m. m. – 20). Palyginus su praeitais mokslo metais situacija žymiai pagerėjusi.

Remiantis mokyklos veiklos kokybės įsivertinimo duomenimis visi (100 proc.), (2021–2022 m. m. – 83,8 proc.) į anketą atsakę mokytojai iš kolegų sulaukė dalykinės paramos. 93,3 proc. mokytojų skatino kolegas aktyviau įsijungti į metodinę veiklą. 2023 m. rodiklio 4.2.1. Veikimas kartu, raktinis žodis „Kolegialus mokymasis“ yra įvertintas gerai (89,38 proc.). Remiantis įsivertinimo duomenimis, pagerėjo kolegialus mokymasis, dalijimasis patirtimi, atvirų pamokų vedimas, kolegų pamokų stebėjimas ir aptarimas.

Veiklos kokybės įsivertinimo duomenimis pagerėjo mokinių ir mokytojų aktyvumas ir savanoriškas įsitraukimas į įvairias mokyklos veiklas. 2022–2023 m. m. 86,6 proc. mokytojų aktyviai ir savanoriškai įsitraukė į mokykloje organizuojamas veiklas, tai yra 25 proc. daugiau nei 2021–2022 m. m. (61,6 proc.).

Mokinių aktyvumas padidėjo 23,7 proc., į bendras mokyklos veiklas įsijungė 72 proc. (2021–2022 m. m. – 48,3 proc.) mokinių. Mokiniai pakankamai aktyviai įsitraukė į mokinių tarybos veiklą. Išrinkti mokiniai, mokytojai ir tėvai (globėjai) dalyvavo Mokyklos tarybos veiklose.

Mokiniai, dalyvaudami projektinėse kūrybinėse veiklose, prevencinėse programose mokėsi bendradarbiavimo, lyderystės, kūrė menines programas ir projektus, kuriuos pristatė mokyklos bendruomenei ir tėvams. Buvo kuriamas pozityvus bendravimo ir bendradarbiavimo mikroklimatas. Ruošiantis ir dalyvaujant renginiuose, ugdėsi mokinių lyderystė, tvirtėjo teigiami emociniai santykiai.

Veiklos kokybės įsivertinimo duomenimis, klasių vadovų, mokytojų dalykininkų ir mokinių tėvų bendradarbiavimas stiprinant mokinių mokymosi savivaldumą, siekiant mokinių individualios pažangos įvertintas gerai (70 proc.). Beveik visi (96,5 proc.) tėvai klasės vadovų bendravimą ir bendradarbiavimą su tėvais vertino gerai ir labai gerai. Jie teigė, kad mokytojai ir tėvai bendradarbiauja (skiria laiko ir inicijuoja susitikimus, pokalbius ir kt.) palaikydami ir skatindami jų vaikų pažangą, stiprindami jų psichinę ir fizinę sveikatą bei socialumą. Mokyklos tėvų informavimo ir švietimo sistema atitiko 96,6 proc. į anketą atsakiusių tėvų poreikius.

Organizuoti bendri mokinių – tėvų – mokytojų renginiai ir šventės, klasių išvykos su mokinių tėvais. Į mokyklos renginius, edukacines išvykas, akcijas, kitas veiklas įtrauktos mokinių šeimos. Renginiai organizuoti sudarant darbo grupes, į kurias įtraukti mokiniai, mokyklos personalas. Darbų pasiskirstymu ir įtraukimu buvo skatinamas aktyvus bendradarbiavimas. Bendruomeniškumas skatintas sudarant galimybes išvykti į ekskursijas, organizuojant bendras darbuotojų popietes, veiklas.

Mokykla bendradarbiavo su vietos bendruomene, laisvalaikio salės darbuotoju, biblioteka, seniūnija – vyko bendri renginiai, talkos. Mokykla suteikia patalpas bendruomenės renginiams, užsiėmimams, veikloms.

Pagal mokyklos veiklos kokybės įsivertimo išanalizuotus duomenis, rodiklio 4.2.1. Veikimas kartu, raktinis žodis „Bendradarbiavimo kultūra“ praeitais m. m. buvo įvertintas gerai (75,06 proc.). 2022–2023 m. m. plačiojo įsivertinimo duomenimis – „Veikimas kartu“ įvertintas 89,5 proc. Bendradarbiavimas tapo dar glaudesnis. Pagerėjusi mokyklos bendradarbiavimo kultūra gerino mokymą(si), asmeninę mokinių pažangą, aktyvumą.

Apibendrinus gautus rezultatus, ataskaitas apie veiklas, mokyklos uždavinio „Stiprinti lyderystę mokymui(si) įtraukiant mokyklos bendruomenę į komandinį darbą“ vykdymas įvertintas labai gerai (90 proc.).

Pagal mokyklos strateginius prioritetus, metų veiklos uždavinius, suplanuotas priemones ir veiklas įgyvendinti pavyko gerai ir labai gerai (82–90 procentų).

Remiantis įvairiais duomenimis, atsižvelgiant į mokyklos veiklos kokybės įsivertinimo išvadas, mokinių mokymosi ir pasiekimų rezultatus, įvertinus visų darbo grupių, komisijų, etatinių darbuotojų ataskaitas, galima teigti, kad 2022–2023 mokslo metais paveikiai buvo telkiama bendruomenė komandiniam darbui ir lyderystei. Mokyklos veikla buvo pakankamai planinga ir kryptinga bei turėjo teigiamos įtakos ugdymo(si) kokybei, savivaldumui mokantis, pasiekimams ir pažangai gerinti.

____________________